அழகு என்பது மிக முக்கியமானது. அதை காப்பாற்ற நான் எடுத்துக் கொள்ளும் முயற்சிகள் கஷ்டமானது. அழகை வாழ்நாள் முழுக்க பராமரிக்கவேண்டும். எவ்வளவு வேலை இருந்தாலும் தினமும் உடற்பயிற்சியும் செய்துவர வேண்டும். அதிலும் ஒருமுறை அழகியாக தோ்வு செய்யப்பட்டால் எப்போதும் அழகாகவே இருக்க வேண்டும் என்ற நிர்ப்பந்தமும் ஏற்பட்டுவிடுகிறது. சினிமாவில் எனக்கு அடர்த்தியான மேக்கப் போடப்படுகிறது. அவைகளில் பெருமளவு ரசாயனம் கலந்திருப்பது எனக்கு தெரியும். அதனால் அந்த மேக்கப்பை கலைக்கும் வரை, என் முகத்திற்கு என்ன ஆகுமோ என்ற கவலை எனக்கு இருந்து கொண்டேயிருக்கும். நான் எப்போதுமே இயற்கையான அழகு சாதன பொருட்களையே விரும்புவேன். அதையே முடிந்த அளவு பயன்படுத்துகிறேன். அதனால் இயற்கை அழகுடன் ஜொலிக்கிறேன்.